
Hun var i dårligt humør.


Det havde hun været mange gange i løbet af denne vinter. Det var koldt og blæsende. Vintervejret blev ved. Hver gang det var blevet lidt mildere, blev det hurtigt koldt og vintervejr igen. hun var efterhånden godt og grundigt sur over, at vinteren trak så længe ud. Hun havde ikke råd til at tage sydpå, selv ikke på en afbudsrejse. Hun var nødt til at spinke og spare. I virkeligheden var det det, der irriterede hende allermest. Meget mere end vejret. Hun trængte virkelig til en lilleferie sydpå til sol og varme og azurblåt hav. Og måske en sød fyr at være sammen med. Men hun allerede brugt for mange penge siden jul. Det var noget, hun virkelig hadede, det der med nogle uforudsete udgifter, som hun blev nødt til at betale, selv om hun ikke syntes, at hun havde fået ret meget for pengene.


Hun havde prøvet at spille lidt op til et par af de fyre, hun kendte. Kun en ad gangen. Havde budt sig til som rejseledsager og parat til det meste, bare han betalte for rejse og hotel og det, de skulle spise og drikke og hvad der nu ellers var af udgifter på sådan en ferie. Hun havde virkelig gjort sig umage med det. da først den ene, så den anden og til sidst også den tredje havde afslået hendes tilbud, følte hun sig virkelig vraget.


Hun kendte ikke nogen, hun kunne låne penge af. Hun havde forsøgt med både onkel John, der altid var sur og aldrig ville være med til noget som helst, så det kom ikke som den store overraskelse. Men han var den eneste i familien, der havde lidt penge. Men han var virkelig en gnier, en rigtig fedtsyl. Så havde hun spurgt sin mor, men hun havde lige så få penge som hende selv. Alligevel havde hun af og til lånt hende nogle småbeløb, som hun endnu ikke havde betalt tilbage.


Men for tiden kæmpede hendes mor med en stor tandlægeregning, så nu kunne det slet ikke lade sig gøre. Det vidste hun jo egentlig godt, det med tandlægeregningen, for moren havde været gennem et temmelig langt forløb hos tandlægen, og de havde tit talt om de problemer, moren havde med det. Alligevel havde hun spurgt, men denne gang var der ikke noget at gøre. Hum havde jo også nok på fornemmelsen, at hendes mor var begyndt at blive lidt irriteret over, at hun her i de senere år var kommet oftere og oftere og bedt om ikke hun kunne låne bare et par tusind, men ikke havde betalt noget af det tilbage. Moren sad jo selv hårdt i det, men hun var trods alt folkepensionist og så brugte man vel ikke så mange penge, fordi man levede stille og roligt og ikke foretog sig ret meget. Men det sagde hun naturligvis ikke til sin mor.


Hun havde tit svært ved at affinde sig med, at det hele var, som det var. Hun syntes, hun havde fortjent noget bedre. Hun havde flere gange været temmelig uheldig med tilværelsen, både med mænd og med arbejde. Og også med andre ting, selvfølgelig, men først og fremmest de to.










NIRVANA


Der findes mennesker, der efterstræber Nirvana med samme intense begær som andre, der går efter det største fladskærms-TV eller den mest tjekkede 4-hjulstrækker eller arbejder i årevis på at blive tatoveret over hele kroppen, eller som går op i at vide alt om dagsommerfugle i Paraguay. Vi er så vant til at sætte os et mål og lægge en omhyggelig plan for, hvordan vi når derhen. Men Nirvana er ikke noget mål. Nirvana er ikke nogen facitliste. Der findes ingen veje dertil. Men undertiden er der alligevel nogen, der lander der, kastet ned med faldskærm, så at sige. Sådan lød indledningen til turistbrochuren om Nirvana, som han stod med i hånden og studerede intenst. Det lød rigtig spændende, det her. Ikke et af de sædvanlige trivielle feriesteder, som han efterhånden havde været på så mange af. Det her var der virkelig klasse over. Til gengæld var det vist temmelig dyrt, selv om han ikke lige kunne finde prisen nogen steder. Det var da egentlig underligt, tænkte han, for var der ikke en eller anden forbrugerlov, om at alle varer skulle være prismærket, eller i hvert fald mærket med en stregkode. Det måtte da også gælde for turistrejser, syntes han. men prisen var måske så høj, at de fandt det bedst ikke at nævne den. Sådan var det nogle gange med de virkelig eksklusive mærkevarer. Det var ikke rigtig cool at nævne prisen i de dyre mærkevareannoncer.




Det forår der var nyt


Vi gik ad de slyngede stier


Under tjørneblomster


En lang allé af små tjørnetræer


Hvor de hvide blomster


Lukkede sig over vores hoveder


Som en lang tunnel


Af lysende hvide blomster


Tværs gennem landskabet





SERIEL


M


O


N


O


G


A


M


I


I disse dage, hvor månen er næsten fuld og sneen ligger over landet og byen og alle de forfaldne skure, så hersker der andre vilkår, som ingen af os har bestemt. Så stamper jeg omhyggeligt sneen af skoene, inden jeg finder vejen hen til dit gamle, spindelvævsdækkede kældervindue, hvor du vistnok


Inde i skyggerne skimter man resterne af noget, som ingen længere ved, hvad er. og de fleste foretrækker ikke at vide det. Eller også er de ligeglade, så de ikke gider gøre noget for at finde ud af det. En af de eneste, der bliver forarget over al denne ligegladhed, er nok Lisa. Hun er i hvert fald den eneste af dem, jeg kender, der siger det højt. Men hun er nu også altid så åbenmundet, så det halve kunne være nok – siger i hvert fald hendes lovformelige ægtemand, der hedder Peter, og som hun har været gift med i mindst ti år og stadig er det til trods for utallige elskere, der for det meste både var yngre og så bedre ud. Men det kan der jo være mange forklaringer på, som hendes bror Jørgen næsten altid siger om alt muligt, men derfor kan det jo godt være rigtigt i det her tilfælde.


Det var der sådan set også mange andre, der mente, især dem, der var lidt skeptiske over for Lisa. For ikke at sige direkte kritiske eller misundelige. For det var der faktisk flere der var, hvad enten det nu skyldtes hendes fænomenale evner til at score de flotteste fyre og de bedste elskere, eller andre ting, såsom hendes fantastiske udseende (hun lignede næsten en filmstjerne) eller hendes helt enestående charme, som næsten altid kunne få mændene til at gøre som hun ville. Og kun når hun ville.


Også det var der heller ikke ret mange, der ville indrømme over for andre end sig selv, og måske knap nok det. Men sådan var det med mange ting dengang, da næsten alle levede inde i skyggerne. Og de fleste endda havde vænnet sig så meget til det, at de ikke kunne forestille sig andet, og mange endda fremhævede livet i skyggerne som det gode, det rigtige og det rosværdige, som udgjorde kernen i det, som ordentlige, anstændige og respektable menneskers tilværelse var bygget op omkring.


OEBPS/images/cover.jpg
Henrik Neergaard

FLYVEHAVRE
7





OEBPS/nav.xhtml




		Indholdsfortegnelse



		Hun var i dårligt humør



		NIRVANA



		(SERIEL MONOGAMI)



		REGN.



		Martin fortsætter sit foredrag om selvkørende biler



		Selvkørende motorcykler



		TRYKLUFT-BILER



		Hjem fra: PIZZABAREN



		Curdts muntre aften



		ARKIV



		KJOLEN



		Kolofon









Page List





		3



		4



		5



		6



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		2













